Angelina Jolie

Si Angelina Jolie ( /dʒ oʊ l í /; née Voight, kanhi Jolie Pitt,  natawo Hunyo 4, 1975) mao ang usa ka aktres  gikan didto sa Amerika.

Kinabuhi

Sayo nga kinabuhi
Natawo siya sa Los Angeles, California. Anak siya sa duha ka mga aktor nga sila Jon Voight ug Marcheline Bertrand. Aduna'y igsoong lakaki nga si James Haven, pag-umangkon siya sa mag-aawit nga si Chip Taylor, ug anak-baye siya ngadto kang Jacqueline Bisset ug Maximilian Schell. Sa kiliran sa iyahang amahan, si Jolie kay aduna'y Aleman ug Eslabo nga kaliwaton, ug sa kiliran sa iyahang inahan, mao'y taga-Kanada, Irenhon, ug Aleman nga kagikanan. Sama sa iyang inahan, si Jolie mipahayag nga siya usa ka bahin sa Iroquois, bisan tuod ang iyang nailhan lamang nga Lumadnong Amerikano (nga kaliwat) usa ka  babayhing Huron nga gihimugso niadtong 1649.

Kaugalingong kinabuhi
Usa ka bisekwal si Jollie. Naminyo na siya kang Jonny Lee Miller ug Billy Bob Thornton.

Duna siya'y tulo ka gisagop nga mga anak. Siya nagpuyo kauban ang aktor nga si Brad Pitt. Si Pitt ug Angelina ginatawag sila og 'Brangelina' sa mga medya. Sila aduna'y tulo ka biolohikal nga mga anak. Niadtong Mayo 27, 2006, nanganak si Jolie og usa ka babaye, ginganlang Shiloh. Niadtong 2008, nanganak usab siya sa kaluha, nga sila Vivienne Marcheline ug Knox Leon.

Niadtong Agosto 28, 2014, naminyo si Jolie kang Pitt sa Pransiya. Niadtong September 2016, nagbuwag sila ug nag-payil siya og divorce. Si Jolie kasamtangang nakigbugno alang sa hingpit nga pagbaton sa iyahang unom ka mga anak.

Binuhatan 
Midula si Jollie sa iyang kinaunahang nag-unang bahin sa Cyborg 2 (1993). Gidula niya ang Lisa Rowe sa Girl, Interrupted (1999). 

Gihatagan siya og honorary damehood sa kagamhanan sa Britanya 'niadtong 2014 isip pag-ila-ila sa iyahang binuhatan aron pagpugong ang  kapintasangang sekswal.  Gihatagan siya og ganti gikan kang Queen Elizabeth II. Isip usa ka lungsoranon sa Amerika, dili siya matawag nga "Dame Angelina", apan mahimo niyang gamiton ang mga sinultiang "DCMG" sunod sa iyang ngalan.

Nagantihan siya og Academy Award for Best Supporting Actress alang sa iyahang pagsundayag sa Girl, Interrupted (1999).

Mga pakisayran

Sumapay sa gawas

Mga aktor
Mga Amerikano
Mga natawo sa 1975
Mga natawo sa Hunyo 4